REFERAT FRÅ FAU-MØTE VED MYKLEBUST SKULE 22.NOV. 2018

Desse møtte: Conny Skov, Hilde Karin Krokvik Nerland, Ann Kristin Aaland, Håvard Sjåstad, Anders Måløy, Inger Oline Eikrem, Lars Åge Torvanger, Anita Nordang, Sara Larsson, Iris kristin Simonnes, Anita Munck, Janne Kristin Torvanger, Solveig Menes

Sak 1:

Solveig Menes underretta om planar for oppretting av eit ambulerande team for psykisk helse for born og unge i Vanylven. Det er løyvd midlar til eit forprosjekt, og klassekontaktene deltok i ei spørreundersøking for å avdekke behov for ei slik teneste. Denne undersøkinga er også gjort blant born/unge i kommuna. Det var stor einigheit blant foreldra om at dette er eit etterlengta og ynska tiltak.

Sak 2:

Janne Kristin underretta om trafikktryggingsplanen for tilkomsten til Myklebust skule. Planen skal opp i kommunestyret i desember. I tillegg skal ny reguleringsplan opp til høyring utpå nyåret, og det vil verte skipa til eit folkemøte der ein oppfordrar alle foreldre til å møte.

Sak 3:

Anders Måløy tok opp ideen om felles tema-dag for skulane i kommunen, med fokus på nettvet og mobbing på sosiale media og elles. Tanken er å ha eit opplegg for elevar på skulen på dagtid, og eit foredrag for foreldre på ettermiddag/kveld. Det vart diskutert ulike innslag ein kan ha ein slik dag, m.a. å leige inn to unge jenter frå Ulsteinvik som reiser rundt og viser eigenprodusert film og har eit opplegg rundt det. I tillegg vart det også nemt andre moglege opplegg, som t.d. eit samarbeid med MOT-teamet i kommuna.

Dersom dette vert realisert, vil ein vende seg til FAU på dei ulike skulane i tillegg til kommuna, for finansiering av prosjektet.

22.11.18

Ref. Anita Nordang